CELEX: C2005/193/55
Language: et
Date: 2005-08-06 00:00:00
Title: Kohtuasi T-201/05: José María Perez Santander'i 18. mai 2005. aasta hagi Euroopa Liidu Nõukogu vastu

6.8.2005   
            
            
               ET
            
            
               Euroopa Liidu Teataja
            
            
               C 193/32
            
         José María Perez Santander'i 18. mai 2005. aasta hagi Euroopa Liidu Nõukogu vastu
   (Kohtuasi T-201/05)
   (2005/C 193/55)
   Kohtumenetluse keel: prantsuse
   José María Perez Santander, elukoht Ixelles (Belgia), esitas 18. mail 2005 Euroopa Ühenduste Esimese Astme Kohtule hagi Euroopa Liidu Nõukogu vastu. Hageja esindajad on advokaadid Georges Vandersanden ja Laure Levi.
   Hageja palub esimese astme kohtul:
   
               —
            
            
               tühistada hageja palgaastme määramine tema töölevõtmise otsuses selles osas, milles see põhineb uute personalieeskirjade XIII lisa artikli 12 lõikel 3;
            
         
               —
            
            
               sellest järelduvalt määrata uuesti hageja teenistuskäik (sh hinnates tema kogemust sel viisil ennistatud palgaastmes, tema õigusi edutamisele ja pensionile), lähtudes palgaastmest, milles ta oleks tulnud ametisse nimetada konkursiteadaande alusel, millest tulenevalt kanti ta töölevõtmise reservnimekirja, kas selles konkursiteadaandes esitatud palgaastmes või sellele vastavas uutest personalieeskirjadest tulenevas palgaastmes (ning sobivas palgajärgus vastavalt enne 1. maid 2004 kohaldatavatele eeskirjadele), alates tema ametisse nimetamise otsusest;
            
         
               —
            
            
               mõista Euroopa Keskpanga poolt asjaomasel ajavahemikul peamiste refinantseerimistehingute suhtes kehtestatud intressimäärade alusel, mida on suurendatud kahe punkti võrra, hageja kasuks välja hilinemisega seotud intressid kogusummalt, mis vastab tema töölevõtmise otsuses esitatud põhipalga ja selle palgaastme vahele, millele tal oleks pidanud olema õigus kuni tema korrapärase palgaastme määramise otsuse tegemise kuupäevani;
            
         
               —
            
            
               mõista kõik kohtukulud välja kostjalt.
            
         Õiguslikud alused ja peamised argumendid
   Käesolevas asjas esitatud õiguslikud alused ja peamised argumendid on sarnased kohtuasjas T-58/05: Centeno Mediavilla jt v. komisjon (1) esitatud õiguslike aluste ja peamiste argumentidega.
   
      (1)  ELT C 93, 16.4.2005, lk 38.